Штип - Википедија

# Штип

### Од Википедија, слободна енциклопедија

Штип е град во централна Источна Македонија. Според најновиот попис на населението, градот брои 40 016 жители, а општината 47 796 жители. Истовремено, Штип е и седиште на Штипската Општина, која брои 44 населени места. Штип е еден од најстарите градови во Македонија, лоциран на површина од 810 km2. Се наоѓа на надморска височина од 300 m.

## [уреди] Историја

Денешното име на овој град му било дадено од Словените со нивното продирање на Балканот. Во пишани документи, Штип за прв пат се споменува во 1 век од н.е., во време на римскиот цар Тибериј (14 - 37 година) како пеонскиот град Астибо и се вбројува меѓу поголемите и позначајни старопеонски градови во Источна Македонија.

Штип постоел и во времето на Самуиловото царство, а подоцна го освоиле Византијците. Во 13 век е под бугарска власт, а по битката кај Велбужд (Ќустендил) го освоил српскиот владетел Стеван Дечански. Во 1382 година потпаѓа под Османлиската Империја.

При крајот на 19 век, во дворот на црквата Света Богородица во Ново Село предавал Гоце Делчев, идеологистот на македонското национално ослободително движење. Надвор од Штип, на патот кон Крива Паланка се наоѓа манастирот Свети Јоаким Осоговски.

## [уреди] Маала

Штип е поделен на многу маала, најпознати од кој се Леваците и Деснаците, ситуирани на левата и десната страна од горниот тек на реката Отиња. Отиња тече низ центарот на Штип и го дели на два деле пред да се влие во реката Брегалница во јужниот дел на градот, во Штипско Ново Село. Штипско Ново село е во јужниот дел на градот, и продолжува во Кежовица маало кое се простира до Кежовица минералните радиоактивни топли извори. Ново Село е едно од најстарите маала, и за време на турското ропство било единствен дел од Штип каде живееле Македонци, додека во останатиот дел од Штип живееле претежно Турци, Власи и Евреи.

Централниот дел на Штип, помеѓу Трговскиот Центар и Градската Црква обично не се води како маало, а се нарекува едноставно Центар. Исарот е друго интересно маало на падините на истоимениот рид, и има најубав поглед на целиот град. Интересно маало е и Циганско Маало, кајшто во денешно време не живеат многу цигани, повеќето од нив се преселиле на Радански Пат, но неколку архаични дивоградби се уште постојат од долната страна на Циганското Школо, т.е. Основно Училиште Гоце Делчев.

## [уреди] Населени места

Населени места во Штипската Општина се Штип и селата:

- Балталија, Брест, Врсаково, Горачино, Доброшани, Долани, Драгоево, Едеклерци, Јамуларци, Калапетровци, Кошево, Криви Дол, Лакавица, Лесковица, Липов Дол, Љуботен, Никоман, Ново Село, Пенуш, Пиперово, Почивало, Пухче, Сарчиево, Селце, Скандалци, Софилари, Стар Караорман, Степанци, Суво Грло, Судиќ, Сушево, Танатарци, Тестемелци, Топлиќ, Три Чешми, Хаџи-Реџепли, Хаџи-Сејдели, Хаџи-Хамзали, Црешка, Чардаклија, Чифлик, Шашаварлија и Шопур.

| Оваа статија поврзана со Македонија е никулец. Може да помогнете со тоа што ќе ја проширите.

Градови во Македонија |
--- | ---
Берово | Битола | Богданци | Валандово | Велес | Виница | Гевгелија | Гостивар | Дебар | Делчево | Демир Капија | Демир Хисар | Кавадарци | Кичево | Кочани | Кратово | Крива Паланка | Крушево | Куманово | Македонски Брод | Македонска Каменица | Неготино | Охрид | Пехчево | Прилеп | Пробиштип | Радовиш | Ресен | Скопје | Струга | Струмица | Свети Николе | Тетово | Штип

Преземено од "http://mk.wikipedia.org../../../%D1%88/%D1%82/%D0%B8/%D0%A8%D1%82%D0%B8%D0%BF.html"

Категории: Македонски никулци | Македонски градови

##### Views

- Статија
- Разговор
- Тековна верзија

##### Пребарај

##### Други јазици

- Български
- Dansk
- Deutsch
- English
- Suomi
- Nederlands
- Српски / Srpski
- Svenska
- Türkçe